50 elever fik udleveret en iPad, men også hvert andet barn i børnehaven har nu mulighed for at sidde med en iPad i hænderne. På de mange iPads er der installeret forskellige apps, som er relevante for undervisningen. Planen er, at de skal indgå i det daglige på lige fod med de almindelige undervisningsbøger. Og den nye elektroniske gadget bragte lykke. - Den virker sådan, at man kan spille og lave film og tage billeder, siger Lise Grønlund Jespersen, der er elev på Bislev Skole. - Men hvad skal i så bruge den til i skolen, spørger TV2Nords journalist, Christian French. - Jamen der skal vi læse bøger på den, og lære matematikspil, siger Lise Grønlund Jespersen. De nye iPads er en investering på ca. en halv million kroner.

Opsummering:
Eleverne på Bislev Skole ved Nibe fik sig i dag en glædelig overraskelse, da de mødte i skole.